39. ΝΟΜΟΘΕΤ. ΔΙΑΤΑΓΜΑ υπ’ αριθ. 611 της 12/17 Αυγ. 1970 (ΦΕΚ Α΄167)  Περί προσωρινής προσλήψεως προσωπικού επί σχέσει ιδιωτικού δικαίου εις την Γενικήν Διεύθυνσιν Εθνικής Ασφαλείας (Γ.Δ.Ε.Α.), προς κάλυψιν επειγουσών αναγκών.   Άρθρ.1.-1.Μέχρι της επί οριστικής βάσεως οργανώσεως του παρά τη Γενική Διευθύνσει Εθνικής Ασφαλείας του Υπουργείου Δημοσίας Τάξεως συσταθέντος Μηχανογραφικού Κέντρου, της δυνατότητος αντικαταστάσεώς των δι’ εκπαιδευθησομένου προσωπικού των Σωμάτων Ασφαλείας και πάντως ουχί πέραν της διετίας από της δημοσιεύσεως του παρόντος Ν.Δ/τος επιτρέπεται πρόσληψις 25 υπαλλήλων επί σχέσει εργασίας ιδιωτικού δικαίου, προς κάλυψιν εκτάκτου ανάγκης αμέσου ενάρξεως λειτουργίας του ως άνω Κέντρου. 2.Οι προσληφθησόμενοι δέον να κέκτηνται απολυτήριον γυμνασίου ή ετέρας ισοτίμου σχολής και να έχουν ειδικάς γνώσεις μηχανογραφήσεως. Άρθρ.2.-1.Η πρόσληψις ενός εκάστου των ως άνω υπαλλήλων ενεργουμένη δι’ αποφάσεως του Υπουργού Δημοσίας Τάξεως μη δημοσιευομένης εις την Εφημερίδα της Κυβερνήσεως, γίνεται δια χρονικόν διάστημα ενός έτους. Αι λεπτομέρειαι της διαδικασίας προσλήψεως ως και τα ειδικώτερα προσόντα άτινα δέον να κέκτηνται οι προσλαμβανόμενοι καθορίζονται δι’ αποφάσεως του Υπουργού Δημοσίας Τάξεως. 2.Ο Υπουργός Δημοσίας Τάξεως δύναται, εφ’ όσον εξακολοθούν υφιστάμενοι οι προκαλέσαντες την πρόσληψιν λόγοι, να παρατείνη, επι εν έτος εκάστοτε δι’ αποφάσεώς του, τον χρόνον εργασίας ενός εκάστου των προσληφθέντων, επιφυλασσομένου πάντως του δια της διατάξεως της παρ. 1 του άρθρ. 1 του παρόντος τιθεμένου χρονικού περιορισμού.  3.Οι κατά τ’ ανωτέρω προσλαμβανόμενοι υπάλληλοι απολύονται αυτοδικαίως, άνευ δικαιώματος αποζημιώσεώς τινος, ένεκα της αιτίας, ταύτης, άμα τη παρελεύσει του δι’ ον προσελήφθησαν χρόνου. Άρθρ.3.-Αι αποδοχαί και λοιπαί αποζημιώσεις του προσληφθησομένου βάσει των διατάξεων του παρόντος Ν.Δ/τος προσωπικού καθορίζονται δια κοινής αποφάσεως των Υπουργών Δημοσίας Τάξεως και Οικονομικών, βαρύνουν δε τον προϋπολογισμόν της Γενικής Διευθύνσεως Εθνικής Ασφαλείας του Υπουργείου Δημοσίας Τάξεως. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.   